সুরজ আর. বড়জাত্যা (; জন্ম: ২২ ফেব্রুয়ারি ১৯৬৫) একজন ভারতীয় চলচ্চিত্র পরিচালক, প্রযোজক, চিত্রনাট্যকার ও পরিবেশক। তিনি মূলত হিন্দি চলচ্চিত্রে কাজ করে থাকেন। তিনি ভারতীয় চলচ্চিত্রের ইতিহাসে বেশ কয়েকটি ব্যবসাসফল হিন্দি চলচ্চিত্র পরিচালনা ও প্রযোজনা করেছেন। তার চলচ্চিত্রে পারিবারিক নাটকীয়তা ও মূল্যবোধ এবং সাংস্কৃতিক প্রভাব দেখা যায়। বড়জাত্যা ভারতীয় প্রযোজনা প্রতিষ্ঠান রাজশ্রী প্রডাকশন্সের চেয়ারম্যান। তার চলচ্চিত্রসমূহ এই রাজশ্রী প্রডাকশন্সের ব্যানারে নির্মাণ করে থাকেন। প্রতিষ্ঠানটি তার পিতামহ তারাচাঁদ বড়জাত্যা ১৯৪৭ সালে প্রতিষ্ঠা করেছিলেন।  বড়জাত্যা মহেশ ভাটের সহকারী হিসেবে তার কর্মজীবন শুরু করেন। প্রণয়মূলক সঙ্গীতধর্মী ম্যায়নে প্যায়ার কিয়া (১৯৮৯) চলচ্চিত্র দিয়ে তার পরিচালনায় অভিষেক ঘটে এবং চলচ্চিত্রটি ব্লকবাস্টার হিট তকমা লাভ করে। তিনি এরপর বিবাহ উৎযাপন সংক্রান্ত নাট্যধর্মী হাম আপকে হ্যাঁয় কৌন..! (১৯৯৪) চলচ্চিত্র রচনা ও পরিচালনা করেন, যা ভারতের সর্বকালের অন্যতম ব্লকবাস্টার তকমা লাভ করে। এটি বিপুল প্রশংসিত হয় এবং বক্স অফিসে চলমান অবস্থায় এর ৭ কোটি টিকেট বিক্রি হয়, যা শোলে (১৯৭৫)-এর তৎকালীন হিন্দি চলচ্চিত্রের বাজারে সর্বাধিক টিকেট বিক্রির রেকর্ড গড়ে। ১৯৯৯ সালে তিনি হাম সাথ-সাথ হ্যাঁয় রচনা ও পরিচালনা করেন, যা ব্যবসায়িক ও সমালোচনামূলক উভয় দিক থেকে সফল হয়। এটিও ১৯৯০-এর দশকের অন্যতম ব্লকবাস্টার চলচ্চিত্র। ২০০৬ সালে তিনি বিবাহ চলচ্চিত্র পরিচালনা ও প্রযোজনা করেন, যার মধ্য দিয়ে শাহিদ কাপুর বলিউডে প্রধান অভিনেতা হিসেবে তার অবস্থান সৃষ্টি করেন। ২০১৫ সালে তিনি প্রেম রতন ধন পায়ো রচনা ও পরিচালনা করেন, এতে তিনি চতুর্থবারের মত সালমান খানকে নিয়ে কাজ করেন। এটি সে বছরের অন্যতম সর্বাধিক আয়কারী চলচ্চিত্র। অমিতাভ বচ্চনকে নিয়ে তার পরিচালিত বন্ধুত্ব বিষয়ক উঁচাই চলচ্চিত্রটি ইতিবাচক প্রতিক্রিয়া অর্জন করে।  প্রারম্ভিক জীবন সুরজ বরজাত্যা ১৯৬৫ সালের ২২শে ফেব্রুয়ারি মুম্বইয়ে এক মারওয়াড়ি জৈন পরিবারে জন্মগ্রহণ করেন। তার পিতা রাজকুমার বড়জাত্যা এবং পিতামহ তারাচাঁদ বড়জাত্যা। তিনি মুম্বইয়ের সেন্ট ম্যারিস স্কুলে এবং গোয়ালিয়রের দ্য সিন্দিয়া স্কুলে পড়াশোনা করেন।  বড়জাত্যা ১৯৮৬ সালে বিনীতা বড়জাত্যাকে বিয়ে করেন। তাদের তিন সন্তান রয়েছে।  চলচ্চিত্রের তালিকা +Key  যেসব চলচ্চিত্র এখনও মুক্তি পায়নি   বছর চলচ্চিত্রের শিরোনাম পরিচালক লেখক ১৯৮৯ ম্যায়নে প্যায়ার কিয়া ১৯৯৪হাম আপকে হ্যাঁয় কৌন..!  ১৯৯৯হাম সাথ-সাথ হ্যাঁয়  ২০০৩ম্যাঁয় প্রেম কি দিওয়ানি হুঁ  ২০০৬বিবাহ  ২০০৮এক বিবাহ... অ্যায়সা ভি   ২০১৫প্রেম রতন ধন পায়ো  ২০২২উঁচাই ২০২৪ প্রেম কি শাদী      পুরস্কার ও মনোনয়ন  জাতীয় চলচ্চিত্র পুরস্কার  প্রদানের তারিখ বিভাগ চলচ্চিত্র ফলাফল  ১৭ জুলাই ১৯৯৫ পরিছন্ন বিনোদন প্রদানকারী সেরা জনপ্রিয় চলচ্চিত্র হাম আপকে হ্যাঁয় কৌন..!    ফিল্মফেয়ার পুরস্কার  প্রদানের তারিখ বিভাগ চলচ্চিত্র ফলাফল  ১৯৯০ শ্রেষ্ঠ পরিচালক ম্যায়নে প্যায়ার কিয়া   সবচেয়ে রগরগে অভিষেক  ২৫ ফেব্রুয়ারি ১৯৯৫ শ্রেষ্ঠ চলচ্চিত্র (প্রযোজক) হাম আপকে হ্যাঁয় কৌন..!   শ্রেষ্ঠ পরিচালক  শ্রেষ্ঠ চিত্রনাট্য  ২৭ এপ্রিল ২০২৩ শ্রেষ্ঠ পরিচালক উঁচাই    আইফা পুরস্কার  প্রদানের তারিখ বিভাগ চলচ্চিত্র ফলাফল  ২৪ জুন ২০০০ শ্রেষ্ঠ কাহিনি হাম সাথ-সাথ হ্যাঁয়    স্ক্রিন পুরস্কার  প্রদানের তারিখ বিভাগ চলচ্চিত্র ফলাফল  ১৯৯৫ শ্রেষ্ঠ চলচ্চিত্র (প্রযোজক) হাম আপকে হ্যাঁয় কৌন..!   শ্রেষ্ঠ পরিচালক  শ্রেষ্ঠ চিত্রনাট্য   তথ্যসূত্র  বহিঃসংযোগ  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:বড়জাত্যা পরিবার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মুম্বইয়ের চিত্রনাট্যকার বিষয়শ্রেণী:মারওয়াড়ি ব্যক্তি বিষয়শ্রেণী:রাজস্থানি ব্যক্তি বিষয়শ্রেণী:হিন্দি চলচ্চিত্র প্রযোজক বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে স্ক্রিন পুরস্কার বিজয়ী